钦定古今图书集成/明伦汇编/氏族典/第149卷 > 孙蕡
## 钦定古今图书集成/明伦汇编/氏族典/第149卷 > 孙蕡

按《明外史孙蕡传》：“蕡字仲衍，广东顺德人。性警敏，书
无所不窥。负节概，不妄交游。元季避乱山泽间，何真
据岭南，开府辟士，受礼遇。廖永忠南征，蕡为真草降
表，永忠辟典教事。洪武三年，始行科举。蕡与其选，授
工部织染局使，迁虹县主簿，召为翰林典籍，与修《洪
武正韵》。九年，遣监祀四川。居久之，出为平原主簿。坐”
累逮系。俾筑京师望都门城垣，蕡讴吟为粤声。主者
以奏，召见，命诵所歌诗，语皆“忠爱”，乃释之。十五年起
为苏州经历。复坐累戍辽东。已，大治蓝玉党，蕡尝为
玉题画，遂论死。